Réttað yfir syni Gaddafi í Líbíu
Alþjóðlegi sakamáladómstóllinn í Haag gæti mögulega látið kröfu sína falla niður um að Saif al-Islam Gaddafi, sonur Gaddafi, fyrrverandi forseta Líbíu, verði fluttur til Haag svo hægt verði að rétta yfir honum. Þetta kemur fram á vef BBC.
Sagt er að mögulega verði réttað yfir þekktasta syni Gaddafi í Líbíu undir verndarvæng Alþjóðlega sakamáladómstólsins. Deilur um hver skyldi rétta yfir honum hafa staðið yfir síðan hann var handsamaður í nóvember á síðasta ári.
Alþjóðlegi sakamáladómstóllinn hefur ákært hann fyrir glæpi gegn mannkyni.
BBC hefur eftir starfsmönnum dómsmálaráðuneyti Líbíu að verið sé að ganga frá samningum um að réttað verði yfir Saif Gaddafi í Líbíu en Alþjóðlegi sakamáladómstóllinn muni hafa eftirlit með framvindu réttarhaldanna.
Mánuðir gætu þó liðið þar til réttarhöldin hefjast formlega. Aðalsaksóknari Alþjóðlega sakamáladómstólsins, Luis Moreno Ocampo, er væntanlegur til Líbíu í vikunni.
Mannréttindahópar hafa lýst yfir áhyggjum sínum af því að líbíska dómskerfið hafi ekki burði til þess að fást við svo mikilvægt mál.
Saif al-Islam, 39 ára, er nú í haldi hersveitar í Zintan-héraði í Líbíu. Á sínum tíma var búist við því að hann yrði arftaki föður síns, Muammar Gaddafi. Hersveitin hefur ekki svarað því hvort hún muni láta hann af hendi til líbískra stjórnvalda.
Alþjóðlegi sakamáladómstóllinn í Haag gæti mögulega látið kröfu sína falla niður um að Saif al-Islam Gaddafi, sonur Gaddafi, fyrrverandi forseta Líbíu, verði fluttur til Haag svo hægt verði að rétta yfir honum.
Deilur um hver skyldi rétta yfir honum hafa staðið yfir síðan hann var handsamaður í nóvember á síðasta ári.
Alþjóðlegi sakamáladómstóllinn hefur ákært hann fyrir glæpi gegn mannkyni.
Mannréttindahópar hafa lýst yfir áhyggjum sínum af því að líbíska dómskerfið hafi ekki burði til þess að fást við svo mikilvægt mál.
Saif al-Islam, 39 ára, er nú í haldi hersveitar í Zintan-héraði í Líbíu.